Ռեկտորի կարծիքով` ուսման վարձավճարների անփոփոխության պարագայում անհրաժեշտ է կիրառել զեղչերի ճկուն, առավելապես ուսման առաջադիմությունը խթանող մեխանիզմ: Այս առումով կարևորվեց գործող կարգերի վերանայումը: Բացի այդ, ՀՀ առաջատար բուհերում կիրառվում է ուսանողների վարկավորման համակարգը, ինչը հնարավորություն է տալիս արդյունավետ լուծել առնվազն երկու խնդիր: Նախ, որ բուհը զգալիորեն թեթևանում է սոցիալապես անապահով ուսանողների վարձավճարները գանձելու դժվար բեռից, և երկրորդ` նվազում է ուսանողների անմիջական կախվածությունը ծնողների նյութական հնարավորություններից, բարձրանում է նրանց ինքնուրույնության աստիճանը£